cyanic-selkie/wikianc huggingface dataset:
Ljungby kommune
Kuriosa
I 1986 omkom bassisten Cliff Burton i bandet Metallica da turnébussen til bandet velta på E4 to mil nord for Ljungby, ved Dörarp. En minnestein er reist på stedet.
Eksterne lenker
Offisiell hjemmeside for Ljungby kommune
Jüdisches Zentrum München
Jüdisches Zentrum München er menighetssenteret til det jødiske trossamfunnet i München og Oberbayern, det nest største jødiske trossamfunnet i Tyskland med rundt 9 300 medlemmer, og ligger ved Sankt-Jakobs-Platz i Münchens gamleby. Det omfatter hovedsynagogen Ohel Jakob (Jakobs telt), et kultur- og menighetshus med forsamlingsrom, skole, barnehave og restaurant, og det nye jødiske museet som ble åpnet i mars 2007. Synagogen er inspirert av det første tempelet i Jerusalem, ble åpnet i november 2006 og har 585 sitteplasser.
Zakamensk
Zakamensk (russisk: Зака́менск) er en by i Republikken Burjatia i Russland. Den ligger 350 km sørvest for Ulan-Ude. Innbyggertall: 12 709 (folketelling 2002).
Den ble grunnlagt i 1893 som gruvebosetningen Gorodok. Bystatus ble innvilget i 1944. I 1959 ble navnet endret til det nåværende Zakamensk.
Arne Dybfest
Arne Dybfest (født 30. juni 1869 i Trondhjem, død 7. juli 1892) var en norsk forfatter. Han ble under et amerikaopphold overbevist anarkist, og bidro til å gjøre anarkismen kjent i norsk offentlighet, blant annet med artikler i Arne Garborgs Fedraheimen.
Han er en av de få norske forfattere som forbindes med dekadansen. Han regnes også som et bindeledd mellom naturalismen og nyromantikken.
Han pleiet omgang med Knut Hamsun i Chicago etter et protestmøte i Haymarket Square i 1886, hvor 6 anarkister ble uskyldig hengt.
Bakgrunn
Dybfest vokste opp i beskjedne kår i Nordre gate 1 i Trondhjem med en far som var jekteskipper, senere los. Som femtenåring ble Arne Dybfest sammen med noen kamerater mistenkt for «rapseri» og fengslet. Han ga senere i novellen Den første dag en intens beskrivelse av følelsen av innesperring. Som andre unge man fryktet kunne komme på skråplanet, ble han sendt til USA. for å arbeide på far­men til en slektning, men alt i New York fikk han kontakt med anarkis­ter og ble medarbeider i bladet deres, Freiheit (tysk for «frihet»). Utgiver var en tyskfødt bokbindersvenn, Johann Joseph Most (1846─1906), som hadde utviklet seg fra sosialdemokrat til anar­kist og blitt en lederskikkelse blant tyske emigrantanarkister. Noen år senere innledet Most et forhold til Emma Goldman som siden brøt med ham, blant annet var hun uenig i hans forsvar for ter­rorisme. De samme tankene hadde Dybfest da han som­meren 1887 sendte en artikkel til Social-Demokraten, der han skrev at «Socialismen er fred og fremskridt. Anarkismen er vold og ødeleggelse».
Dybfest endret syn på dette etter et fengselsbesøk i Chicago hos fem anarkister som var uskyldig dømt til døden etter et attentatforsøk under et massemøte 4. mai 1886. I den store menneskemengden var det nok av vitner som kunne bekrefte at ingen av de anklagede hadde kastet bomben. Tvert om ble en Rudolph Schnaubelt utpekt og etterfølgende arrestert, men han ble løslatt uten tiltale og senere utlagt som en agent provocateur, betalt av amerikanske myndigheter. Møtet med anarkistenes leder, Albert Parsons, som hadde kjempet som soldat i sørstatshæren, men giftet seg med en tidligere slavinne, gjorde et dypt inntrykk på Dybfest, som kalte ham «livsgledens apostel i lidelsens øyeblikk». I sin første bok, Blandt Anarkister fra 1890, kaller Dybfest anarkistene «tidens revolusjonære» med ønske om «en høyere kultur, bedre mennesker og en bedre jord». Også Hamsun var på den tid sterkt opptatt av Par­sons, og beskrev hans skjebne som eksempel på ameri­kanernes holdning til nye tanker ─ «de hænger dem». Dybfest var redaktør og journalist for norske aviser som Daglig Tiden­de i Minneapolis og Fargo-Posten i Nord-Dakota og Hamsun roste hans bokprosjekt. Da boken fore­lå, ble Hamsun bedt om en uttalelse for å hjelpe på salget. Hamsun skrev da en anbefaling som forleg­geren videreformidlet til pres­sen.
Men Dybfests anarkisme var heller et utbrudd av individualisme enn noe uttrykk for samfølelse med andre. Teori brydde han seg lite om, men brevvekslet en stund med fyrst Krapotkin. Sommeren 1888 prøvde Dybfest å få sin venn Peter Egge med på et radikalt litterært ukeblad i Trondhjem, Den nye Tid. Mer enn et julenummer ble det ikke, men Herman Bang og Arne Garborg var bidragsytere. Dybfest skrev deretter i Fedraheimen som kalte seg Radikalt Arbeiarbla, senere Anarkistisk-kommunistisk Organ. Da Fedraheimen i oktober 1888 for første gang trykket en Krapotkin-artikkel, var den oversatt av Dybfest fra det danske tidsskriftet Ny Jord. Norsk tittel var «Ned med Stor­karane». Gradvis var det anarkis­men som ble hovedsaken for bladet, mens målsaken kom i andre rekke. Dybfest oversatte i 1889 og 1890 en rekke Krapotkin-artikler fra engelsk for bladet; men Dybfest mestret ikke landsmål. Snart var det Nietzsches tanker som opptok ham i stedet for anarkismen.
Vilhelm Solheims selvmord og Dybfests død på havet
I mars 1892 giftet Dybfest seg med en ung enke, Mathea Ella Krogh. Om sommeren samme år kom han i Kristiania-avisenes søkelys etter den yngre vennen Vilhelm Solheims selvmord på Hovedøya. Dybfest hadde fulgt Solheim til bryggene før han ble rodd over til Hovedøya, og ble derfor beskyldt for å ha hjulpet Solheim i planleggingen av selvmordet. Saken ble også undersøkt av politiet, som forberedte en tiltale mot Dybfest. På dette tidspunktet reiste Dybfest til Bergen for å bo hos noen venner.
Samme sommer omkom Dybfest under en båttur utenfor Bergen. Peter Egge har skildret episoden i sin erindringsbok Minner fra barndom og ungdom, og skriver at han fikk detaljene fra et øyenvitne. Ifølge Egge var det fire eller fem menn om bord i båten, som seilte i frisk bris utenfor Brattholmen fyr og Glesvær da Dybfest kom i krangel med rormannen. Dybfest ga mannen en ørefik, hvorpå rormannen svarte at han ville melde Dybfest til politiet. Dybfest sprang da over bord, og ble liggende i vannet med hodet over vannet. Båten snudde for å redde ham, men kom så nær at baugen støtte mot hodet hans. Dermed dukket Dybfest under og forsvant.
I 1890 hadde han skrevet i diktet «Aldrig»:
Det ble sagt at Dybfest ville fri seg fra anklagen om at han ikke hadde hindret sin venn Solheim i å ta sitt liv. Dybfests ettermæle var blandet, med Carl Nærup som stod fast på at han «var dekadent, var det av blod og gemytt», mens Aksel Sandemose mislikte det «forløyede sjeleriet» og «den sutrende breking», og Dagbladets anmelder skrev at Dybfest hadde lykkes i å «vekke motbydelighet og vemmelse». Men Sigbjørn Obstfelder og Nils Collett Vogt som hadde kjent ham, mintes hans følsomhet, «redd for mørket, higende mot lyset», skrev Obstfelder.
Tranmere Rovers FC
Tranmere Rovers Football Club er en engelsk fotballklubb som fra 2018–19-sesongen spiller i EFL League Two, det fjerde øverste nivået i det engelske ligasystemet. Klubben ble stiftet i 1884 under navnet Belmont FC og fikk sitt nåværende navn året etter i 1885. Klubben ble valgt inn i The Football League i 1921, da de tok over plassen til Leeds Reserves, og forble der i 94 år til de rykket ned fra Football League Two (nivå 4) i 2015. Etter tre sesonger i National League (nivå 5), rykket laget opp etter play-off i 2018. Tranmere har aldri spilt i øverste divisjon; klubbens beste ligaplassering er 4.-plass i 1992–93. De nådde også finalen i ligacupen i år 2000, hvor de tapte for Leicester.
«The Rovers», som er kallenavnet til Tranmere Rovers, spiller hjemmekampene sine på Prenton Park i Birkenhead som ligger i den engelske regionen Merseyside, like utenfor Liverpool. Av kjente spillere kan nevnes John Aldridge som etter returen til England og Tranmere fra spanske Real Sociedad scoret hele 40 mål i sin første sesong.
Grønlandshund
Grønlandshund (FCI #274) er en stor og kraftfull sledehund med røtter som brukshund blant inuittene på Grønland. Den tilhører våre eldste tamhunder og er av en type som kan ferdes ute i nærmest alle vær- og vindforhold. FCI har plassert den som en nordisk sledehundrase blant spisshundene. Grønlandshund er Grønlands nasjonalhund.
Opprinnelse og alder
Opprinnelsen er usikker, men kynologer og forskere har antatt at den nedstammer fra mer østlige spisshunder, trolig med bakgrunn fra de nordøstre delene av Asia. Denne teorien støttes av moderne forskning med DNA, bl.a. studier med såkalt mtDNA utført av den svenske forskeren Peter Savolainen. Trolig har de først inuittene bragt den med seg til Grønland da de bosatte seg der for mer enn 1 000 år siden. Man kan derfor slutte at denne hunden trolig tilhører våre aller eldste hunderaser og trolig tilhører gruppen av urhundlignende tamhunder som er nærmest beslektet med ulv, som akita, alaskan malamute, basenji, chow-chow, sibirsk husky og shiba.
Som navnet sier nedstammer dagens hunder fra hunder som ble først til Europa fra Grønland, der de har fungert som sledehunder for inuittene i utallige århundrer. Det var grønlandshunder som førte Roald Amundsen til Sydpolen, muliggjorde Otto Sverdrups oppdagelser i Nord-Canada, og norske fangstmenn og forskeres virke i polare strøk. Den franske etnologen og polarforskeren Paul-Émile Victor (1907–1995) presenterer hunderasen for verden i 1936, og fra de skandinaviske landene har den så blitt ført videre ut i verden, bl.a. til det amerikanske kontinentet.
Utseende, anatomi og fysikk
Grønlandshund er sterk og muskuløs og har en meget kraftig kort hals og en svakt rektangulær kropp. Brystkassen er meget bred og ryggen rett. Hodet er kileformet og ulvelignende, med en bred og svakt velvet skalle. Tydelig markert stopp og en rett og bred neserygg. Tynne tørre lepper og ganske små triangulære stående ører. Halen er kort og tykk og skal bæres ringlet over ryggen. Muskuløse, kraftige bein og sterke, ganske brede og runde labber.
Pelsen er tett, rett og stiv. Kort på hodet og på beina, lengre på resten av kroppen. Tykk og lang på undersiden av halen. Underullen er tett og myk. Alle farger og kombinasjoner tillates, unntatt albino.
Hannhundene skal være minst 60 cm i skulderhøyde og veier gjerne 30–35 kg eller mer. Tispene skal være minst 55 cm i skulderhøyde og veier gjerne 25–30 kg eller mer.
Bruksområde
Grønlandshunden er en utpreget brukshund med særskilte egenskaper som trekkhund og kløvhund. Den har imidlertid også vist seg som en god jakthund på sel og bjørn. Den er råsterk og meget utholdende og hardfør, og tåler såvel regn som ekstrem kulde godt. Den har dessuten gode egenskaper som familiehund i et aktivt miljø. Den er også ofte å se som utstillingshund.
Lynne og væremåte
Som hund er den livlig, lojal og sosial, noe som gjør den til en god selskapshund. Grønlandshunden har sin bakgrunn og opprinnelse blant et nomadisk jeger og samlerfolkeslag med lite fast eiendom. Den har derfor ikke utviklet vaktegenskaper og vil være lite egnet som vakthund. Den er sjelden aggressiv mot mennesker og er svært glad for all kontakt.
Den trenger en klar og tydelig leder og tidlig dressur. Den har sterke flokkegenskaper og vil jakte om anledningen byr seg, men den er bare unntaksvis aggressiv mot andre hunder. Den trenger mye mosjon for å trives.
Mulshidemningen
Mulshidemningen, også kjent under navnet Bihra, er en demning med et vannkraftverk i Mula-elva, delstaten Maharashtra i det sentrale India. Installert effekt er 150 MW. Kraftanlegget ble påbegynt i 1920 og stod ferdig i 1927, med senere utvidelser 1994–2002.
Grønlandshund
Annet
Grønlandshunden har som polar spisshund en dobbel pels med bløt, tett underull og tett overpels bestående av rette, grovere hår. Pelsen trenger lite stell gjennom året, men kan med fordel børstes under røyting. Hunder som bor utendørs i et relativt tørt nordisk klima trenger normalt ikke å vaskes eller bades for å holde pelsen i orden.
Mulshidemningen
Operatør er konsernet Tata Group.
=Oslo
=Oslo (også kjent som Erlik Oslo) er Norges første gatemagasin. Magasinet kommer ut månedlig og er et talerør for sosialt utstøtte, fattige, personer med rusmiddelavhengighet og andre vanskeligstilte. Lansering var 28. juni 2005. Utgiver er Stiftelsen Erlik.
Formålet er at vanskeligstilte skal selge magasinet, og at halvparten av utsalgsprisen beholdes av selgeren. Et eventuelt driftsoverskudd skal ifølge vedtektene komme selgerne til gode. I glansdagene omsatte magasinet for om lag 15 millioner i året, men med sviktende salg er dette betydelig redusert. Etter mange gode driftsår har stiftelsen likevel en solid egenkapital på nær 9 millioner.
Magasinet har over 1,200 registrerte selgere, og ti ansatte fordelt på distribusjon, redaksjon og administrasjon. Ansvarlig redaktør er Lars Aarønæs, som overtok etter Vibeke Omberg og Anlov P. Mathiesen.
=Oslo holder til i Skippergata 14.
Historie
=Oslo ble startet opp av Per Kristian Lomsdalen , Stian Olderkjær   , Vibeke Omberg  Glendarren Stewart og Anlov P. Mathiesen   i 2005 etter modell av lignende magasiner i andre land, spesielt The Big Issue i Storbritannia. Ansvarlig redaktør og daglig leder fra starten og fram til oktober 2006 var Vibeke Omberg, som da ble suspendert av styret, men ble gjeninnsatt som redaktør etter en rettssak om hennes oppsigelse, før partene ble enige om et forlik i oktober 2007 som innebar at hun gikk av.
=Oslo utvidet til Fredrikstad i juni 2009, Drammen og Buskerud juni 2011 og Vestfold i september 2011. Senere ble disse utgavene slått sammen under navnet =Norge. I 2012 fikk Fredrikstad sitt eget magasin kalt gatemagazinet, startet av den tidligere redaktøren for =Fredrikstad, Mona Eieland.
Månedlige salgstall
Magasinet var en salgsuksess fra oppstarten, og fortsatte den gode utviklingen gjennom utvidelse, journalistiske skup og høy kvalitet. Utviklingen toppet seg med rekordåret 2012. Salget holdet seg meget godt også gjennom 2013, men falt kraftig og er godt og vel enn halvert de siste par årene.
Meterspor
Meterspor betegner innen jernbaneterminologi jernbanespor og sporveisspor som har en sporvidde på 1 000 mm (1 meter). Metersporet hører til gruppen av smalspor, som er mindre enn normalspor og bredspor. Det er en meget vanlig sporvidde på lokale jernbanelinjer eller lettbygde baner, og er billigere å anlegge enn normalspor.
I dag finnes det ikke mye metersporet jernbane i Norge, men blant annet Gråkallbanen (trikken i Trondheim) har meterspor. Thamshavnbanen er også metersporet. I Danmark har sporvidden vært brukt på Bornholm, Frederikshavn-Skagen, Horsens-Tørring, Kolding-Egtved og på amtsbanene i Sønderjylland – her for å få lavere kostnader ved utbygging av baneanlegget. Meterspor bruker som en vanlig sporvidde i blant annet Øst-Afrika og India.
Meterspor i verden
Meterspor bruker i mange områder rundt om i verden, blant annet:
Angelfire
Angelfire er det andre studioalbumet til det amerikanske heavy metal-bandet Millenium.
Albumet ble utgitt på Frontiers Records 6. september 1999.
Michael Stipe
John Michael Stipe (født 4. januar 1960 i Decatur i Georgia) er opprinnelig medlem, hovedsanger og den kreative «hjernen» i det amerikanske rockebandet R.E.M.
Stipe har blitt kjent (og til tider parodiert) for den «mumlende» sangstilen tidlig i sin karriere og for sine komplekse og surrealistiske tekster, samt sin sosiale og politiske aktivisme. Stipe og de andre R.E.M-medlemmene har blitt «gudfedre» for alternativ rock og er kanskje det første bandet i sjangeren til å oppnå mainstreamsuksess.
Stipe møtte Peter Buck, Bill Berry og Mike Mills i 1980, mens han studerte fotografi og maling på University of Georgia. De grunnla R.E.M det året og ga ut sin debutsingel, «Radio Free Europe», på Hib-Tone. Sangen ble en collegeradio-suksess, og bandet signerte med I.R.S. Records for å slippe albumet Chronic Town og EP ett år senere.
Den avdøde sangeren for Nirvana, Kurt Cobain, var også en av Michaels nærmeste venner. Ifølge Stipe planla de et samarbeidsprosjekt, men rakk ikke å spille inn noe før Kurt Cobain døde. Han er også gudfaren til Courtney Love og Kurt Cobains datter, Frances Bean Cobain.
Stipe er åpent homofil.
Terje Bodin Larsen
Terje Bodin Larsen (født 13. juni 1955 i Arendal) er en norsk advokat og finansmann. Han er administrerende direktør i Arendals Dampskibsselskab AS og Sveriges konsul i Arendal. Han har vært banksjef i Sparebanken Sør, direktør i Arendals Forsikringsselskab og advokat i Assuranceforeningen Gard. Terje Bodin Larsen er styreleder i det børsnoterte flyselskapet Norse Atlantic ASA og styremedlem i AS Jacob Aall & Søn, eier av Næs Verk i Agder.
Bodin Larsen har vært fast foreleser i sjørett og sjøforsikring ved Universitetet i Agder og sensor i juridiske fag ved Universitetet i Agder, Handelshøyskolen BI og andre høyskoler. I 1993 var han som bosatt i Athen "Founding member" og deretter styremedlem i The Scandinavian Shipping Association in Greece, samt medlem av Stasjonsledet gruppe, Kgl. Norske Ambassade, Athen.
Terje Bodin Larsen har vært engasjert i en rekke kulturelle aktiviteter. Han er medlem av Norsk Faglitterær Forfatterforening. Som medlem av Norsk Litteraturkritikerlag har han vært med i juryen for prisen for barne- og ungdomslitteratur. Han var styreleder i Stiftelsen Næs Jernverksmuseum fra 1992 til 2017, oppnevnt av Riksantikvaren, og varamedlem til styret i Norsk Folkemuseum 2001-2006, oppnevnt av Kulturdepartementet. Han er også styreleder i Ellinor Hamsuns Legat og Stiftelsen Nørholm og fra 2004 til 2008 var han medlem av styret i Niels Henrik Abelsenteret for matematikk og naturvitenskap. Han har også vært styreleder i Aust-Agder-Museets Venner, styremedlem i Bomuldsfabiken Kunsthalls Venneforening, og er medlem av redaksjonsrådet for Fortuna - Tidsskrift for historie, teknologi og kultur med tilknytning til de gamle norske jernverkene, fra 2003. Fra 1998 til 2002 var han rådsleder, og senere styremedlem, i Stiftelsen Byens Fornyelse, norsk avdeling av A Vision of Europe.
Terje Bodin Larsen er kommandør av Kungl.Nordstjärneordenen. Han ble 2019 tildelt Det Kongelige Norske Videnskabers Selskabs gullmedalje for sine arbeider innen tidlig trykkerihistorie og forlagsvirksomhet i Arendal. Han er gift med professor Inger Beate Larsen.
Bibliografi (utvalg)
Terje Bodin Larsen har utgitt juridiske og andre fagbøker, essays og artikler, blant annet:
Aleh Mikhalovitsj
Aleh Rastsislavavitsj Mikhalovitsj (belarusisk: Алег Расціслававіч Міхаловіч; født 1. august 1979) er en belarusisk bryter som bryter i gresk-romersk-stil. Han representerte Belarus under Sommer-OL 2008 der han ble utslått i omspillet.
Colchester United FC
Colchester United Football Club er en engelsk fotballklubb. Klubben ble stiftet i 1937, og ble valgt inn i The Football League i 1950. «The U`s», som er kallenavnet til Colchester United, spiller hjemmekampene sine på Colchester Community Stadium i Colchester. Byen Colchester ligger i den engelske regionen Øst-England, omtrent 10 mil nordøst for London.
Nordalveien (Oslo)
Nordalveien (1A–81, 2–74) er en vei på Økern og Risløkka i bydel Bjerke i Oslo. Den går fra Økernveien til Brobekkveien. Fra Bjerkedalen park følger veien Hovinbekkens løp et stykke nedover.
Veien fikk navn i 1927 etter Nordal gård (gnr./bnr. 123/5, Økernveien 147, revet på 1960-tallet).
Itamogi
Itamogi er en kommune i delstaten Minas Gerais i sørøstregionen av Brasil.
Michelada
Michelada er en meksikansk drikk som består av øl, isbiter, limesaft, salt, tabascosaus og worcestersaus. Det finnes imidlertid flere lokale varianter av michelada der noen av indegriensene byttes ut med teriyakisaus, Maggisaus, eller soyasaus. Drikken oppstod i Mexico på 1940-tallet, da det begynte å bli populært å blande øl med sterk krydret saus.
Sonja Sjøli
Sonja Irene Sjøli (født 1949) er en norsk politiker (H). Hun var stortingsrepresentant for Akershus fra 1997 til 2013.
Hun vokste opp i Romedal, der faren, Rolf Bakstad, drev entreprenørvirksomhet. Hun giftet seg i 1980 med Karsten Sjøli, tannlege i Eidsvoll.
Hun er utdannet sykepleier med videreutdannelse som operasjonssykepleier og jordmor. Hun arbeidet i 1970- og 1980-årene ved Moss sykehus, Stensby sykehus og Sentralsykehuset i Akershus og som distriktsjordmor i Eidsvoll kommune.
Hun var redaktør for Tidsskrift for jordmødre fra 1987 til 1989, leder i Den norske Jordmorforening fra 1989 til 1993 og arbeidende president i det internasjonale jordmorforbundet fra 1993 til 1997. Hun har sittet i en rekke faglige og offentlige utvalg.
Hun var medlem av Eidsvoll kommunestyre og formannskap fra 1980 til 1987. Hun var fylkesleder i Akershus Høyre fra 1994 til 2003 og leder i Høyres kvinnepolitiske utvalg (Høyres kvinneforum) fra 1998 til 2000.
Sjøli var innvalgt på Stortinget fra Akershus fra 1997 til 2013, etter én periode som vararepresentant. Hun satt først i Stortingets sosialkomité, deretter som leder i Stortingets familie-, kultur- og administrasjonskomité, og til sist som medlem i Stortingets helse- og omsorgskomité.
Sjøli ble æresmedlem av Den norske jordmorforening i 1999 og mottok Rotarys Paul Harris Fellow-medalje i 1998.
Samir Bouguerra
Samir Bouguerra (født 18. juli 1982) er en algerisk bryter som bryter i gresk-romersk-stil. Han representerte Algerie under Sommer-OL 2008 der han ble utslått i første runde.
Itamonte
Itamonte er en kommune i delstaten Minas Gerais i sørøstregionen av Brasil.
Kjetil André Aamodt
Kjetil André Aamodt (født 2. september 1971 i Oslo) er en norsk tidligere alpinist som representerte Nordstrand IF. Han er den mestvinnende alpinist med tyve mesterskapsmedaljer (VM- og OL-medaljer), hvorav fire OL-gull og fem VM-gull, og er en av kun fem mannlige alpinister med verdenscupseire i alle fem disipliner.
Karriere
I junior-VM i alpint 1990 tok han gull i utfor, super-G og kombinasjonen.
I sesongen 1993/1994 vant Aamodt verdenscupen i alpint sammenlagt.
Aamodt vant kongepokalen i 1993 og 2005, og Fearnleys olympiske ærespris i 2006. Han kunngjorde at han hadde bestemt seg for å legge opp karrièren den 6. januar 2007 da han var blitt kåret til «Årets mannlige idrettsutøver» under Idrettsgallaen 2007 i Hamar OL-amfi. Han vant også tre andre priser samme kveld.
21. mai 2007 ble han tildelt St. Hallvard-medaljen «for å ha representert Norge og Oslo på en fremragende måte». I forbindelse med TV-aksjonen på NRK 21. oktober 2007 ble Aamodt utnevnt til UNICEF-ambassadør.
Etter at Aamodt la opp som utøver har han vært nyttet som ekspertkommentator og programleder, hovedsakelig for NRK. I 2010 etablerte TVNorge underholdningsprogrammet Hvem kan slå Aamodt og Kjus?, hvor kjente idrettsutøvere møtte Aamodt og Lasse Kjus til en rekke konkurranser.
Privat
Kjetil André Aamodt er sønn av Finn Aamodt, og har vært gift med ballettdanseren Stine Østvold siden 2004. Sammen har de to døtre og en sønn.
NM-titler
Han vant 22 NM-titler i løpet av karrièren.
Xiangcheng (Xiangfan)
Xiangcheng (kinesisk: 襄城区; pinyin: Xiāngchéng Qū) er et bydistrikt i provinsen Hubei i byprefekturet Xiangfan. Det har et areal på 645 km² og teller 491 500 innbyggere (2004).
Liste over øyer i Aust-Agder
Vegårshei kommune
I Vegår/Fjorden.
Markaryd kommune
Markaryd kommune er en kommune i Kronobergs län i landskapet Småland i Sverige. Kommunens administrasjonssenter ligger i Markaryd.
Tettsteder
Markaryd kommune har fire tettsteder. I tabellen oppgis antall innbyggere per 31. desember 2010.
Buksbom
Buksbom (Buxus sempervirens) er en eviggrønn busk eller lite tre i buksbomfamilien.
Den blir opptil fem meter høy og har en tett vekst med mange greiner og en reveaktig lukt. Bladene er motsatte og ovale til elliptiske. Blomstene er gulgrønne og sitter i små, sidestilte kvaster. En hunblomst med tre korte grifler sitter i midten omgitt av flere hannblomster med fire pollenbærere. Frukten er en liten kapsel med svarte frø. Stammen vokser sakte, og veden er tyngre enn vann. Busken finnes i skog, kratt og steinete steder, ofte på kalkgrunn, til 1600 moh.
Buksbom er en typisk submediterran plante; den vokser lenger mot nord, eller høyere til fjells, der temperaturen blir for lav og nedbøren for høy til at den egentlige middelhavsvegetasjonen trives. Den finnes nordover til England, Belgia og Tyskland, sørover til Marokko og østover til Nord-Iran. Noen forskere, spesielt russiske, skiller ut to arter, Buxus colchica og Buxus hyrcana, i Kaukasia og tilstøtende områder, men disse navnene er ifølge The Plant List synonymer for Buxus sempervirens.
Det norske navnet kommer av plattysk buks – «boks» og bom – «tre» og viser til at den harde veden egner seg til dreide og bearbeidede gjenstander som esker og geværkolber. Den regnes som det beste materialet til tresnitt. Buksbom er en populær hageplante og klippes ofte til spesielle former.
Bror Yngve Rahm
Bror Yngve Rahm (født 4. januar 1955 i Porsgrunn) er en norsk politiker (KrF). Han var stortingsrepresentant for Telemark 1997–2005.
Han vokste opp i Gjerpen som sønn av snekker Nils Rahm og barnehageassistent Synnøve Stensåsen. Rahm begynte sitt yrkesliv i postverket. Mellom 1977 og 1980 var han ansatt som reisesekretær i KrF. Han var også leder i Oslo KrFU 1976–1978 og nestleder i sentralstyret i KrFU 1978–1979. Han giftet seg med Torill Gravdal fra Førde. De har to barn.
Omkring 1980 flyttet han tilbake til Telemark og begynte som bilselger. Rahm var daglig leder ved Kontaktsenteret (senere Skien diakonale senter), et tilbud for unge rusmisbrukere, 1984–1995. Han bodde i Siljan, hvor han også ble vara til kommunestyret. I 1995 ble han innvalgt i Telemark fylkesting og leder i fylkets hovedutvalg for videregående opplæring.
Xiaomi
Xiaomi Tech (kinesisk: 小米科技, pinyin: Xiǎomĭ Kējì) er et privat kinesisk teknologiselskap med hovedkontor i Beijing. Firmaet er en av Kinas største produsenter av smarttelefoner, og det designer, utvikler og selger maskinvare, programvare og internet-tjenester. Selskapet ble opprettet i 2010.
Bror Yngve Rahm
I 1997 ble Rahm innvalgt på Stortinget fra Telemark, som den første stortingsrepresentanten fra Siljan. Han satt i Stortingets energi- og miljøkomité, i perioden 2001–2005 som komitéleder. KrF mistet sitt mandat i Telemark i 2005.
Xiaomi
Xiaomi lanserte sin første smarttelefon «Xiaomi Mi1» i 2011 og har deretter ekspandert kraftig i Kina. I 2014 hadde det med sine senere versjoner av smarttelefoner vokst forbi noen av de større aktørene som Samsung i antall solgte enheter i hjemlandet. Per 2018 blir produktene eksportert til Taiwan, Hongkong, Singapore, Malaysia, Filippinene, India, Indonesia og Brasil.
Bror Yngve Rahm
Etter tiden på Stortinget ble han i 2006 ansatt som prosjektansvarlig i Norsk Industri. Han har også hatt flere offentlige verv, som styreleder i Statens naturskadefond, Telemarkskanalen og Artsdatabanken.
Nielsenbakken (Oslo)
Veien fikk navn i 1917 etter Oskar Nielsen (1844-1924), som var yrkesmilitær og hadde hus på Ljan på slutten av 1800-tallet.
Nils Tollers vei (Oslo)
Nils Tollers vei (1–5, 2–10B) er en vei på Blindern i bydel Nordre Aker i Oslo. Den går sørøstover som blindvei fra Prestegårdsveien, vis-à-vis Kristine Bonnevies hus ved Universitetet i Oslo.
Veien fikk navn i 1929 etter den dansk-norske forretningsmannen Niels Toller den eldre, som eide en rekke eiendommer i Aker, og som var borgermester fra 1629.
Veien har villabebyggelse.
Tidligere var Klokkergata kalt Nils Tollers gate.
Sophie Lamon
Sophie Lamon (født 8. februar 1985) er en sveitsisk, profesjonell fekter, som fekter i klassen kårde. Hun representerte Sveits under Sommer-OL 2000 i Beijing, der hun tok sølv i lagkonkurransen.
Itanhandu
Itanhandu er en kommune i delstaten Minas Gerais i sørøstregionen av Brasil.
Köln erkebispedømme
Erkebispedømmet Köln ligger i den vestlige delen av Nordrhein-Westfalen og i den nordlige delen av Rheinland-Pfalz. Det bor 2,2 millioner katolikker (av 5,4 millioner innbyggere) i kirkeprovinsen. Den er inndelt i 16 dekanater, 743 kirkesogn, og beskjeftiger 970 prester, 300 diakoner og 2266 ordenssøstre. Erkebiskopen av Köln er kardinal Rainer Maria Woelki. Domkirken, Kölnerdomen, er verdens mest besøkte bygning.
Historie
Den første kjente biskop av Köln var den hellige Maternus omkring 313. Fra 795 førte biskopene av Köln tittelen erkebiskop. I 1164 overførte erkebiskop Rainald av Dassel de hellige tre kongers benrester til Köln. I 1248 la erkebiskop Konrad av Hochstaden ned grunnstenen til Kölnerdomen. I løpet av historien hadde erkebiskopene av Köln, som også var verdslige herskere av erkestiftet Kurköln og tysk-romerske kurfyrster, stadig flere uoverensstemmelser med borgerne i byen Köln. Under de limburgske arvefølgekrigene stilte Köln-borgerne seg ved slaget i Worringen i 1288 på fiendens side, og erkebiskopen mistet den verdslige makten over byen Köln. I 1794 ble erkebispedømmet oppløst som følge av urolighetene som fulgte den franske revolusjon, men det ble gjenopprettet i 1821 av pave Pius VII. I 1958 avsto erkebispedømmet deler av sitt territorium til det nygrunnlagte bispedømmet Essen.
I august 2005 var Köln vert for de 20. katolske verdensungdomsdagene, hvor en million katolske ungdommer fra hele verden var ventet å søke til byen. Pave Johannes Paul II skulle vært der, isteden ble det hans etterfølger pave Benedikt XVI.
Tidligere biskoper
Fullstendig liste: Liste over erkebiskoper av Köln
Inndeling av bispedømmet
Erkebispedømmet Köln er inndelt i åtte krets- og åtte bydekanater.
Fem suffraganbispedømmer er underlagt erkebispedømmet Köln.
Naro-1
Naro-1, er en sørkoreansk bærerakett, som tidligere het Korea Space Launch Vehicle (KSLV). Dette er landets første egenutviklede bærerakett som ble skutt opp første gang 25. august 2009. Bæreraketten er konstruert av landets romfartsmyndighet, KARI, sammen med Korean Air der russiske Khrunichev bidro til første trinn. Utskytningen skjedde fra landets nye utskytnings- og forskningsinstallasjon, Naro romfartssenter. Det offisielle navnet til den første KSLV-raketten, KSLV-I er Naro, som er det samme som regionen der romfartssenteret ligger.
Oppskytningen ble mislykket ettersom en ikke klarte å frigjøre satellitten som bæreraketten hadde med seg fra raketten. Satellitten kom dermed i gal posisjon og ble ubrukelig. Også det andre oppskytningsforsøket 10. juni 2010 ble mislykket fordi bæreraketten eksploderte åtte minutter etter oppskytning.
Bæreraketten består av to trinn, med en startvekt på 140 tonn og en løftekapasitet på 100 kg.
Fernando de Sousa e Silva
Fernando de Sousa e Silva (født 27. november 1712 i Lisboa i Portugal, død 11. april 1786 i Lisboa) var en av Den katolske kirkes kardinaler. Han var patriark av Lisboa fra 1779.
Han ble kreert til kardinal den 1. juni 1778 av pave Pius VI.
Episkopalgenealogi
Hans episkopalgenealogi er:
Liste over Milton Friedmans publikasjoner og akademiske artikler
Milton Friedman var en amerikansk økonom innenfor chicagoskolen
Hyperfinstruktur
Hyperfinstruktur er et begrep innenfor atomfysikken. Det refererer til en gruppe forskjellige effekter som fører til mindre forandringer og oppdelinger av energinivåene til atomer, molekyler og ioner. Navnet refererer til finstrukturen som oppstår fra interaksjonen mellom magnetiske momenter knyttet til elektronspin og elektronenes drivmomentoperator. Hyperfinstrukturer, med energiforandringer som typisk er flere grader mindre enn finstrukturer, resulterer fra interaksjonen mellom molekylenes atomkjerneer og internt genererte elektriske og magnetiske felter.
João Cosme da Cunha
João Cosme da Cunha  (født 1715 i Lisboa i Portugal, død 31. januar 1783 i Évora) var en av Den katolske kirkes kardinaler.
Etter jordskjelvet i 1755 gikk han barføtt gjennom Lisboa bærende på et tungt krusifiks og forkynte bot for levende og død. Han var inspektør for gjenoppbyggingen av Lisboa.
Han ble biskop av Leiria 1746, og ble promovert til erkebispesetet Évora i 1760. Ti år etter ble han også generalinkvisitor for Portugal og Angola. Han var president for Junta da Providência Literária (1770) som studerte grunnen til dekadansen ved universitetene, og la skylden på jesuittene.
Han ble kreert til kardinal den 6. august 1770 av pave Klemens XIV.
Episkopalgenealogi
Hans episkopalgenealogi er:
Washington Irving
Washington Irving (født 3. april 1783 i New York, død 28. november 1859 i Sunnyside, Tarrytown) var en amerikansk forfatter. Han huskes særlig for sin spøkelsesnovelle Legenden om Sleepy Hollow, som er filmet flere ganger.
Liv og virke
Irvings foreldre var den skotske innvandrer William Irving og hans engelske hustru Frau Sarah (f. Sanders). I de var 1763 utvandret fra Europa til New York og hadde klart å bygge opp et lite handelsforetak som gav dem en rimelig velstand. De hadde i alt elleve barn, tre døtre og åtte sønner - tre av sønnene døde i spebarnsalder.
Washington Irving studerte jus men måtte gi opp studiene på grunn av sykdom.
Under pseudonymet Diedrich Knickerbocker utgav han i 1809 et parodisk heltedikt, History of New York. I 1815 reiste han til England, der han blant annet utgav The Sketch Book of Geoffrey Crayon, Gent (1820), som inneholdt fortellinger som Rip Van Winkle og Legenden om Sleepy Hollow.
Irving ble i Europa i sytten år. 1826-29 arbeidet han for den amerikanske legasjonen i Madrid. I sin tid i Spania reiste han mye rundt i landet og skrev fortellinger om sine reiser, blant annet besøkte han den mauriske borgen Alhambra i Andalucía, han skrev boken Tales of Alhambra om sine opplevelser av stedet. Boken ble en stor suksess og gjorde borgen til et populært turistmål. Han skrev en biografi om Kristoffer Columbus som ble en viktig kilde til den slitesterke myten om at middelalderens europeere trodde at jorden var flat.
I 1832 vendte han i triumf tilbake til New York, som han den første amerikanske forfatter som var blitt berømt også i Europa. Han reiste rundt i USA og skrev reisefortellinger. I årene 1842-1845 var Irving USAs minister i Spania.
Neshornet, Klassekampens kulturpris
Neshornet, Klassekampens kulturpris eller Neshornprisen er en pris som deles ut årlig av avisen Klassekampen. Den ble første gang utdelt i 2003 under navnet Klassekampens litteraturpris, men ble i 2005 omdøpt til Neshornet, Klassekampens kulturpris. Prisen består av et diplom og et neshorn i bronse laget av billedhugger Christine Aspelund. Inntil 2015 var neshornet laget av keramiker Finn Hald.
Arbeidsledighet
Arbeidsledighet eller arbeidsløshet oppstår når det er et større tilbud av arbeidskraft enn det som etterspørres. Det vil si at det er personer som søker arbeid til de vanlige lønnssatsene, men som ikke oppnår å bli sysselsatt på det åpne arbeidsmarkedet. Arbeidsledighet innebærer også at mennesker som faktisk ønsker å arbeide (og som er arbeidsfør), ikke kan arbeide med det de er kvalifisert til.
Arbeidsledighet er et samfunnsproblem, og lav arbeidsledighet og høy sysselsetting er viktig for å kunne utvikle og opprettholde et velferdssamfunn. For hvert enkelt menneske er arbeid den viktigste forsikringen for egen velferd og inkludering sosialt. I motsetning til i Norge, var arbeidsledigheten på verdensbasis rekordhøy i 2006, og det til tross for økonomisk vekst. Mer enn 195 millioner mennesker var registrert som arbeidsledige på verdensbasis, noe som utgjorde et snitt på 6,3 prosent av den globale arbeidsstyrken. En rapport fra ILO viste at svært mange av de arbeidsledige eller såkalte underbetalte arbeiderne (working poor) ikke nyter godt av den økonomiske veksten over hele verden.
Det var i 2006 1,37 milliarder fattige arbeidere, det vil si arbeidere som jobber for en lønn som tilsvarer et liv i fattigdom. De tjener mindre enn to dollar (17 kroner) om dagen. De ti siste årenes økonomiske vekst har ført til høyere produktivitet, men ikke nødvendigvis mer sysselsetting. Mens produktiviteten økte med 26 prosent, så gikk den tilsvarende sysselsettingen av folk kun opp med 16,6 prosent. Det viser seg også at flest unge er arbeidsledige, og i 2006 var over 86 millioner av de arbeidsledige under 24 år. 44 prosent er i alderen 15 til 24 år. Også forskjeller mellom kjønnene består: i 2006 var 48,9 prosent av kvinner over 15 år i jobb, mens de tilsvarende tallene hos menn var på 74 prosent.
Arbeidsledighet i Norge
I Norge finnes det to mål for arbeidsledighet: Arbeids- og velferdsetatens tall for arbeidsledige. Det er de som har registrert seg hos Arbeids- og velferdsetaten lokalt, og Statistisk sentralbyrås tall, basert på spørreundersøkelser, publisert i Arbeidskraftsundersøkelsen (AKU), visualisert i prosent arbeidsledige fra januar 2007 til januar 2015 i grafen til høyre. Disse to forskjellige målene for arbeidsledighet kan gi forskjellige resultater, da både innsamlingsmetode og definisjonene er forskjellige. Tallene for registrerte ledige er oftest lavere enn AKU-tallene.
I Norge har det gjennomgående vært lav arbeidsledighet sammenlignet med andre land, og myndighetene har praktisert bruken av en rekke tiltak og virkemidler for å hjelpe arbeidsledige inn i, eller tilbake til, arbeid. Det er Arbeids- og inkluderingsdepartementet og Arbeids- og velferdsetatens ansvar. Etter finanskrisen som begynte i 2008, i tillegg lavere oljepriser i 2015, var arbeidsledigheten (AKU) steget til 4,5 % i juni 2015.
I den registerbaserte arbeidsledighetsstatistikken regnes personer som arbeidsledige hvis de har vært uten inntektsgivende arbeid de siste to uker og dessuten er vurdert som arbeidsføre og disponible for det arbeidet som søkes av NAV-kontor ved utløpet av måneden.
Innvandrere
Arbeidsledigheten blant innvandrere i Norge var i andre kvartal i 2018 på 5,3 %.
Itaobim
Itaobim er en kommune i delstaten Minas Gerais i sørøstregionen av Brasil.
Itanhomi
Itanhomi er en kommune i delstaten Minas Gerais i sørøstregionen av Brasil.
Oscarshall
Oscarshall slott er et lystslott som ligger på Bygdøy ved Frognerkilen i Oslo. Slottet ble påbegynt i 1847 og sto ferdig i 1852, tegnet av den danske arkitekten Johan Henrik Nebelong for kong Oscar I og Dronning Joséphine. Oscarshall ble solgt av kong Karl IV til den norske staten i 1863 og har siden stått til disposisjon for det norske kongehuset.
Bygningen
Bygningen blir sett som en av de viktigste nygotiske bygninger i Norge. Arkitekturen er inspirert av engelske nygotiske slott, en vanlig påvirkningskraft i midten av det nittende århundre i Skandinavia. I tillegg til hovedbygningen består eiendommen av en park som strekker seg ned til kilen, der det ligger en åpen paviljong.
Etter at slottet gjennomgikk betydelig restaurering i 1928 ble det året etter bestemt at Oscarshall skulle bli den offisielle residensen til nygifte kronprins Olav og kronprinsesse Märtha. Det ble derfor nødvendig å ekspandere bygningen for å gjøre den bebolig. Det ble utlyst en arkitektkonkurranse for et nybygg, hvor det kom bidrag fra Arnstein Arneberg, Magnus Poulsson og Henrik Nissen d.y., og et vinnerutkast ble kåret. Planene møtte likevel motstand fra politisk hold og ble til slutt skrinlagt. Kronprinsparets boligsituasjon løste seg likevel raskt da minister Fritz Wedel Jarlsberg solgte paret eiendommen Skaugum senere samme år.
Interiør
Interiøret er i sin helhet laget av norske kunstnere og håndverkere. Adolph Tidemands folkelivsskildringer og Joachim Frichs norske landskaper pryder slottets spisesal. Hans Michelsens kongeskulpturer og Christopher Borchs relieffer smykker veggene i Salongen, mens Hans Gudes landskaper dekorerer Kongens dagligværelse. Interiøret kan virke noe mørkt og tungt når man har sett det lyse, lette eksteriøret. Møbler og dekor i salongen er inspirert av norsk middelalder og den gamle norske gildehallen.
Åpent for publikum
Kong Oscar II åpnet Oscarshall for publikum allerede i 1881. Etter omfattende restaurering fra 2005 til august 2009 ble Oscarshall igjen åpent for allmennheten. Restaureringen kostet 115 millioner kroner.
Lystslottet er åpent for publikum i sommersesongen, normalt fra midt i mai til midt i september (fra midt i august bare i helgene). Det er stengt mandag og tirsdag. Billetter kan kjøpes gjennom Ticketmaster. I tillegg kan noen billetter være tilgjengelig på stedet.
I tillegg til guidede omvisninger, kan publikum besøke den omliggende parken og Galleri Dronning Joséphine. Det er ikke nødvendig med billett for å besøke parken.
Forsvarsdepartementets dekorasjonsråd
Forsvarsdepartementets dekorasjonsråd er et utvalg etablert i 2011 som gir Forsvarsdepartementet råd i saker om dekorering av norsk militærpersonell. Rådet erstatter Krigsdekorasjonsrådet.
Forsvarsdepartementets dekorasjonsråd fikk ved opprettelsen i 2011 fem medlemmer: Førsteamanuensis Gro Nystuen (leder), ordfører Jonni Solsvik, grenader Aurora Wulvik, oberstløytnant Børre Rikardsen og spesialrådgiver Kjetil Skogrand.
Mellomdistanseløp
Mellomdistanseløp er betegnelsen på distanser i baneløp i friidrett som er lengre enn sprint, men kortere enn langdistanse, fra 600 meter til 3000 meter.
Distanser
Mesterskapsøvelser er 800 meter og 1500 meter. I tillegg noteres det offisielle rekorder på distansene 1000 meter, en engelsk mil, 2000 meter og 3000 meter. På 600 meter noteres bare uoffisielle bestenoteringer.
Debora Nogueira
Debora Nogueira (født 26. oktober 1985) er en portugisisk, profesjonell fekter, som fekter i klassen florett. Hun representerte Portugal under Sommer-OL 2008 i Beijing, der hun ble slått ut i første runde.
Tingsryd kommune
Tingsryd kommune er en kommune i Kronobergs län i landskapet Småland i Sverige. Kommunens administrasjonssenter ligger i Tingsryd.
Tettsteder
Tingsryd kommune har åtte tettsteder. I tabellen oppgis antall innbyggere per 31. desember 2010.
Kodenavn Hunter
Kodenavn Hunter er en norsk kriminalserie som gikk på NRK1 fra 2007 til 2008. Serien handlet om Hunter-teamet som jobber mot et organisert, kriminelt miljø i Oslo med forgreninger til utlandet.
Premieren ble sett av 859,000. Premieren av andre sesong ble sett av 820,000, men etter det falt mange i fra og tallene ble liggende på i overkant av 600,000.
Ane Dahl Torp vant Gullruten 2007 i kategorien beste kvinnelige skuespiller for sin rolle i serien mens Fredrik Berg vant fagprisen for beste lyddesign under Gullruten 2009. Serien er utgitt i bokform av krimforfatter Jørn Lier Horst.
Handling
Historien begynner med at en intens kapring av en fange-transport ved å bruke en brann, og dette fører til at en ny hemmelig politi-enhet kalt HUNTER blir grunnlagt. De som hadde stoppet fange-transporten stikker snart av i et svensk helikopter, og de tilhører en internasjonal kriminell gruppe - som HUNTER er nødt til å stoppe, før de kriminelle gjør enda mer skade.
Medlemmene av denne spesialiserte HUNTER-gruppen følger ikke alltid regelverket, men de oppnår også resultater. Lederen for gruppen heter Dan W. (spilt av Jan Sælid) som sier at han bare er en analytiker.
Kjakhta
Kjakhta (russisk: Кяхта, burjatisk: Хяагта) er en by i Republikken Burjatia i Russland. Den ligger rundt 190 km sørvest for Ulan-Ude, like ved grensen til Mongolia. Innbyggertall: 18 841 (est. 2006), 18 391 (folketelling 2002).
I Nertsjinsktraktaten i 1689 mellom Qing-imperiet og Russland ble Kjakhta utpekt som den eneste russiske grensehandelsstedet, og bare noen hundre meter unna på den andre siden av grensen bygde kineserne byen Maimaicheng (買賣城), som i dag heter Altanbulag og ligger i Mongolia.
Fram til 1727 var handelen mellom Kjakhta og Kina et statlig monopol, men fra da var den åpen også for enkeltkjøppmenn, og vokste deretter jevnlig til 1860. I henhold til avtalen i Peking av 1860 ble rettighetene til varehandel da gjort gjeldende for hele den russisk-kinesiske grensen. Siden da har byens rolle som handelsplass blitt redusert og den har etter Mongolias selvstendighet blitt en grenseby mellom Russland og Mongolia.
Hourglass
Hourglass er et studioalbum fra det amerikanske heavy metal-bandet Millenium.
Albumet ble gitt ut på Frontiers Records 6. november 2000. Albumet er det eneste studioalbumet til bandet hvor Jørn Lande deltar.
Oslo Seilforening
Oslo Seilforening (stiftet i 1886) er en seilforening fra Oslo, som tidligere holdt til i Revierhavnen under Akershus festning. I 1926 kjøpte foreningen øya Lille Herbern rett utenfor Bygdøynes – som fortsatt er foreningens base.
Klubben har ca. 600 medlemmer ( 2006 ) og ca. 180 bryggeplasser.
Kampen Hageby (Oslo)
Kampen Hageby (1–61, 2–62) er en gate eller snarere et boligområde på Kampen i bydel Gamle Oslo. Det er en sidegate til Hedmarksgata.
Navnet ble vedtatt i 1994. Bebyggelsen er fra samme år.
Sveriges nasjonaldag
Sveriges nasjonaldag, tidligere svenska flaggans dag, blir feiret den 6. juni. Nasjonaldagen er til minne om flere hendelser som var viktige for den svenske nasjonen. Den ble innført ved lov av 1982. I 1996 ble den saluttdag, og i 2005 ble den en offentlig høytidsdag. Historien går lenger tilbake, da den allerede i 1916 ble uoffisiell flaggdag.
Nasjonaldagen blir offentlig høytidsdag
I moderne tid hadde dagen pussig nok ikke status som høytidsdag i mange år. Jobb og skole gikk som vanlig og all feiring måtte foregå på ettermiddagstid. Fra og med 2005 ble endelig dagen gjort til offentlig høytidsdag og fridag av Sveriges riksdag, etter påtrykk fra flere, blant andre kong Carl Gustaf selv. Riksdagen var imidlertid ikke villig til å innføre en «ekstra» fridag i året – helligdag på nasjonaldagen måtte gå på bekostning av annen pinsedag, som fra og med samme år har vært vanlig arbeidsdag i Sverige.
Svenske myndigheter valgte til slutt likevel å flytte fridagen annen pinsedag, da denne vanligvis faller i begynnelsen av juni uansett.
Å gjøre nasjonaldagen til offentlig høytidsdag, bød dog på uforutsette problemer det første året. I 2005 ble det svært begrenset dekning av feiringen landet rundt i fjernsyn og radio, fordi SVT og fagforeningene ikke ble enige om overtidsbetaling, nå som dagen plutselig var blitt helligdag. Liknende uenigheter oppsto også i andre etater, blant annet i politiet.
Feiring av dagen
Tradisjonelt har det ikke vært noen store offentlige markeringer av dagen (bortsett fra flaggheising) på flaggans dag, så lenge dagen var vanlig arbeidsdag. Svenskenes manglende tradisjon for å ha en dag der folket feirer seg selv ble sett på som underlig av utlendinger og innflyttere til landet. Enkelte svensker har opp gjennom årene uttrykt et savn av dette og sett på andre lands nasjonaldagsfeiringer, spesielt den norske 17. mai-feiringen, som noe man kunne kopiere. De siste ti årene har det dog vært gjort forskjellige forsøk på feiringer og markeringer lokalt, med vekslende suksess. Feiringene bærer ofte preg av bruk av folkedrakter, folkedans og folkemusikk, tradisjonell svensk kost og enkelte steder arrangeres det barnetog, inspirert av norske 17. mai-tog.